NETFLIXOVA DOKUMENTARNA SERIJA
Svemir
je našem planetu osigurao sve potrebne sastojke da se život pojavi
i procvate.
Energiju koja teče kroz nas.
Dnevne ritmove koje slijedimo.
Elemente od kojih smo izgrađeni.
No iza svih tih čuda…
krije se tajanstvena sila…
koja sve to omogućava.
Gravitacija.
Drži sve na mjestu.
Izgrađuje svaku zvijezdu…
i oblikuje svaki planet.
Te vodi svaki život.
Ultimativna je sila privlačenja.
Tako snažna da će spojiti dvije mlade duše…
u njihovoj potrazi za savršenim partnerom.
SILA PRIVLAČENJA
U Južnom oceanu, više od 2000 kilometara od Antarktike…
JUŽNA GEORGIA
leži vjetrovit otok Južna Georgia.
Dom koloniji…
pola milijuna kraljevskih pingvina.
Ovo je veliki dan za dvoje od njih.
Nove roditelje.
Više od 50 dana…
naizmjence su čuvali svoj dragocjeni teret na sigurnom…
i toplom.
Danas je trenutak kad će dočekati svog sinčića na svijet.
Maleni Rocky,
upoznaj veliki svijet.
Na drugoj strani otoka,
još jedan ptić se pojavljuje.
Djevojčica.
Paloma.
Rocky i Paloma još to ne znaju, no predodređeni su jedno za drugo.
Sila privlačenja izvan njihove kontrole
će ih spojiti.
Ova sila ne samo da čvrsto veže Rockyja i Palomu za tlo,
već i našu atmosferu za planet.
Drži Zemlju u orbiti oko Sunca.
Sunce se okreće oko središta naše galaksije,
a galaksije plešu i vrte se jedna oko druge
na najvećoj od svih razina.
Gravitacija drži sve dijelove našeg svemira na okupu,
povezujući sve.
Od najudaljenije zvijezde,
do najsitnijeg pingvina.
No Rocky i Paloma ne razmišljaju o svom mjestu u kozmosu,
već o sljedećem obroku.
Njihovi predani roditelji iznimno se trude…
da nahrane njihove nezasitne apetite.
To je nezahvalna…
i neprekidna zadaća.
Čine sve što mogu da uhrane ptiće prije zime.
Jer kako su Rocky i Paloma sve veći,
dani su sve kraći.
Hrane je sve manje.
Njihovi roditelji moraju napustiti otok…
i putovati stotinama kilometara u moru
kako bi lovili hranu,
ostavljajući svoje dragocjene ptiće mjesecima da se brinu za sebe.
Palomini vapaji ostaju bez odgovora…
dok se spušta prva, najusamljenija noć.
Najmračniji trenutak u životu ptića pingvina.
No to je ništa u usporedbi s najmračnijim trenucima našeg svemira.
Davno prije nego što je postojala Zemlja,
Sunce,
ili zvijezde,
nije uopće bilo svjetla.
PRIJE 13,5 MILIJARDI GODINA
Svemir je bio tamna, gusta mreža plina.
Tu je gravitacija počela djelovati na čudesan način.
Iz gravitacije je proizašlo sve.
Dijelovi mreže privlačili su se…
u nakupine tvari…
koje su rasle i rasle.
Dok nisu postale tako velike da su se urušile u sebe,
te oživjele…
kao prve zvijezde.
Gravitacija je radila,
oblikujući ovu iskonsku mrežu u sve više i više zvijezda,
vukući ih jedne prema drugima
i vrteći ih u goleme galaksije.
Iz ničega,
gravitacija je oblikovala čitav svemir mogućnosti
koji i dalje obasjava naše noćno nebo.
No svjetlost dalekih zvijezda ne može zagrijati ptiće pingvine.
Dok su roditelji na moru,
Rocky i Paloma gube na težini,
te postaju sve ranjiviji.
Jedini spas od hladnoće za ptiće
jest njhovo toplo perje
te drugi ptići.
Njihov opstanak ovisi o preciznom, elegantnom plesu između jedne zvijezde
i jednog planeta,
koji je osmislila gravitacija prije četiri i pol milijarde godina.
Iz prašine i plina koji su ostali nakon formacije Sunca,
gravitacija je spajala komadiće ruševina.
Oblikujući ih s vremenom u planet.
Bio je neprepoznatljiv usporedimo li ga s našim domom,
ali imao je sav potencijal za život.
Okupan sjajem novorođenog Sunca.
Tog istog Sunca koje, milijarde godina poslije, upravo izlazi.
Dajući znak Rockyjevim i Palominim roditeljima
da je vrijeme da se vrate na Južnu Georgiju…
s trbusima punim ribe.
Dok sunce grije plaže, otok se ponovno pretvara u utočište.
No dolazak do obale bio je lakši dio.
Rockyjevi roditelji sada moraju pronaći svoje dijete
među tisućama drugih.
Podalje, Palomini roditelji začuli su njezin jedinstveni poziv
i brzo je pronašli u gomili.
Konačno, Rockyjevi roditelji začuli su
nepogrešiv zov…
svog mališana.
Njegov glas ima jedinstven potpis koji samo roditelji mogu prepoznati.
Obiteljsko okupljanje.
Dva mala trbuha
napokon su puna.
Od prvih zvijezda do rođenja naše galaksije,
Sunca i planeta,
gravitacija je postavila temelje za život.
Da bi Zemlja postala dom koji poznajemo,
bilo je potrebno da nam gravitacija pošalje malo kaosa.
Kako bi evolucija uzela zamaha.
Prošlo je nekoliko mjeseci.
Rocky je sada dvostruko veći
i spreman je za ljubav.
No neće biti uistinu poželjni neženja
dok ne postane okretan i zgodan.
Najprije, nova odjeća.
Zamijenit će dječje, pahuljasto perje
za sjajno, vodootporno krzno.
Spreman je za prvo plivanje.
Na drugom kraju plaže,
i Paloma je spremna otisnuti se.
Nakon što su cijeli svoj život bili na suhom,
ovo je zastrašujući trenutak za oboje.
Rocky misli da pliva,
no Paloma doista pliva.
Rocky je konačno shvatio da mora biti u vodi.
Ove će mlade ptice provesti sljedeće dvije godine…
na vlastitim putovanjima.
U oceanu ih čekaju velika bogatstva,
zbog gravitacije…
i našeg najbližeg susjeda.
PRIJE 4,4 MILIJARDE GODINA
Nedugo nakon što se naš planet formirao,
sudario se s drugim mladim svijetom.
Iz krhotina u orbiti,
gravitacija je stvorila Zemljinog suputnika…
Mjesec.
Udar je nagnuo mladu Zemlju na stranu…
i bacio je u previranja,
pri čemu se ludo vrtjela.
No tijekom milijardi godina,
Mjesečev gravitacijski utjecaj krotio je Zemlju.
Mjesec se udaljio.
Zemljina se rotacija usporila,
što je promijenilo Zemljinu priču.
Sporije okretanje značilo je dulje dane,
pa je više sati neprekidne svjetlosti prodiralo do oceana…
stvarajući uvjete za pojavu prvog života.
Prvi korak u podvodnom labirintu života
koji je rastao i rastao.
Naposljetku je ispunio oceane nezamislivim čudima.
Čudima koja danas pružaju bogat ekosustav
za dva vrlo gladna pingvina,
udaljena stotinama kilometara u otvorenom oceanu.
Paloma je stigla do polarne fronte…
gdje se Južni ocean sastaje s toplijim vodama Atlantika,
Tihog i Indijskog oceana.
Ovdje se nutrijenti pojavljuju odozdo,
te hrane tisuće vrsta.
Uključujući žaboglavku, omiljeni obrok kraljevskog pingvina.
One žive duboko pod vodom.
To nije problem za Palomu.
Može loviti 300 metara ispod površine.
Pingvini su jedinstveno prilagođeni ronjenju i lovu na dubinama.
Da biste shvatili kako su se razvile te jedinstvene adaptacije,
morate znati što je radila gravitacija prije 66 milijuna godina.
U hladnim vanjskim dijelovima Sunčeva sustava,
milijuni komadića leda i stijena kruže oko Sunca.
Uglavnom ovi asteroidi ne predstavljaju problem.
Osim ponekad.
U vanjskom području pojasa asteroida,
jednu stijenu, promjera deset kilometara,
Sunce je zagrijavalo tisućama godina.
Pomalo,
zagrijavanje je počelo izbacivati asteroid nazvan Chicxulub iz njegove orbite.
Dok se nije umiješala gravitacija,
koja ga je vukla prema Suncu…
i poslala na putanju sudara sa Zemljom.
Brzinom od 72 tisuće kilometara na sat.
Udar je stvorio užareni val plazme,
koji je uzrokovao požare i pustošenje diljem planeta,
te zaklonio Sunce.
Tri četvrtine vrsta na Zemlji bilo je uništeno.
Bile su to loše vijesti za dinosaure.
No dobre vijesti za kraljevskog pingvina.
Manje i lakše,
ptice su uspjele preživjeti udar.
Raširile su se nebom i razvile u nove vrste.
Veliki su grabežljivci nestali,
te su se oceani ispunili ribom.
Preci pingvina postali su vrsni ronioci.
Ronili su dublje
i ostajali ondje duže
sve dok naposljetku nisu posve izgubili sposobnost letenja.
Od letenja nebom…
do letenja oceanima.
Neprocjenjive prilagodbe koje su Rocky i Paloma dobro iskoristili.
Okretniji i snažniji,
sad su spremni vratiti se svojim obalama
u potrazi za partnerom.
No njihov povratak kući prekidaju…
orke.
Jedini kitovi koji jedu pingvine.
Paloma prebacuje u najvišu brzinu.
Bit će to utrka do cilja.
Orke su brze.
No kraljevski pingvini izgrađeni su za brzinu.
Paloma je prebrza za progonitelja.
No Rocky se sklonio u šumu morske trave blizu obale.
Gladna orka ne odlazi.
Rocky je ugledao čistinu.
I jurnuo prema obali.
Sad svakako zna plivati.
Dvije duge godine lutanja morima.
Sve za priliku da se okuša u velikoj lutriji.
Potrazi za ljubavlju.
Gravitacija je oblikovala Sunce, Zemlju i Mjesec,
stvarajući stabilan dom za život na našem planetu
i usmjeravajući evoluciju u novim smjerovima.
No baladi o Rockyju i Palomi nedostaje još jedan dio,
koji je stvorila gravitacija
u užarenom srcu Sunca.
Svjetlo.
Naša zvijezda sjaji samo zato
što se u njezinu središtu odvija intenzivna bitka.
Gravitacija uvlači unutra…
dok golem pritisak gura natrag.
Ovaj gravitacijski rat…
uzrokuje da se atomi sudaraju i spajaju.
Oslobađajući male džepove energije
u obliku fotona.
Oni ne samo da obasipaju Zemlju energijom koja održava život,
nego je i kupaju svjetlošću.
Svjetlošću koja sadrži vlastita skrivena čuda.
Jer u svakoj sunčevoj zraci
skriva se duga.
Svaki foton ima jedinstvenu valnu duljinu
te reagira na tvari od kojih je naš svijet izgrađen
na drukčiji način.
Neke se valne duljine apsorbiraju.
Druge se reflektiraju.
Način na koji svjetlosni val stiže u oči određuje koje ćemo boje vidjeti.
Sposobnost percipiranja boja
igra ključnu ulogu u pingvinovoj igri udvaranja.
Godine gozbe u moru učinile su Rockyja zdravim i snažnim.
Te osobine mora pokazati kako bi privukao partnericu.
Pigmenti koje je sam sintetizirao
obojili su njegovo perje u žarkožutu boju,
što savršeno ističe njegov šarm
te privlači pogled jedne ptice u ovoj gomili…
koja ima oči samo za njega.
Paloma.
Zvjezdana svjetlost odbija se o mrežnicu u stražnjem dijelu Palomina oka.
Ovdje milijuni čunjastih stanica dekodiraju svaku valnu duljinu,
zbog čega Paloma može razlikovati jednu boju od druge.
U tren oka,
ovi golupčići ne samo da mogu vidjeti svoj svijet,
nego ga i razumjeti
te pronaći svoju srodnu dušu.
Udvaranje se tada pretvara u pomno koreografirani ples.
Oboje pokazuju svoje blistavo, žuto perje…
da bi se partner divio.
Drugi udvarači iskušavaju sreću, ali bezuspješno.
Jer Rockyjevo žuto perje
nije njegova jedina prednost.
Zamahujući glavom,
on kodira tajnu poruku…
u ultraljubičastom spektru.
Njegov kljun upija svjetlost
i odbija sunčeve zrake.
Zbog dodatnih čunjastih stanica,
Rockyjeve i Palomine oči vide više boja od nas.
Ovi ultrazvučni signali osvajaju Palomu.
Savršen su par.
Odgajanje ptića pingvina naporan je zadatak
koji zahtijeva da oba roditelja budu u odličnoj formi.
Impresivno žuto perje i blještavi kljun
dokaz su snage i sposobnosti,
ključnih osobina potrebnih za odgajanje obitelji.
Između tisuća ostalih ptica,
Rocky i Paloma…
pronašli su jedno drugo.
Od prvih valova u kozmičkoj mreži…
do rođenja našeg Sunca,
planeta
i Mjeseca,
sudara koji su ispisali Zemljinu povijest,
do sile koja pokreće Sunce i daje boje našem svijetu,
gravitacija je igrala ulogu u svemu.
Vodeći ova dva pingvina do njihovog posebnog trenutka…
na ovom posebnom otoku.
Gdje nije prošlo dugo, a već nešto posebno stiže na Zemlju.
Rocky i Paloma i sami će biti roditelji.
Donijeli su novi život,
a možda će i novu romansu,
dok će gravitacija, kao i uvijek, odigrati svoju ulogu.
Diljem Zemlje…
život je nevjerojatno raznolik.
Bilo je potrebno 13,8 milijardi godina da dođemo do ovog dragocjenog trenutka
u vremenu i prostoru.
Svaka životinja izgrađena od zvijezda,
usklađena s planetom,
koja opstaje zbog darova iz kozmosa
ovdje je čistom slučajnošću.
Sve ovo drži na mjestu ultimativna,
izvorna sila privlačenja.
Priča o našem svemiru
priča je o tome kako se život pojavio na ovom planetu…
koji zovemo dom.
Priča koja se nastavlja ispisivati.
Prijevod titlova: Fran Cettl